দলের সাধারণ সম্পাদকের পথসভা সফল করতে ব্যাপক প্রস্ততি নিয়েছে নাটোর জেলা আওয়ামী লীগ। এ উপলক্ষ্যে গত কয়েকদিন যাবৎ দলের অঙ্গ ও সহযোগী বিভিন্ন সংগঠনের নেতা-কর্মীদের সাথে নিয়ে দলীয় কার্যালয়ে প্রস্ততি সভা করেছেন জেলা আওয়ামী লীগের সাধারণ সম্পাদক ও নাটোর-২ আসনের সংসদ সদস্য শফিকুল ইসলাম শিমুল। এছাড়া সারা শহরে মাইকিংয়ের মাধ্যমে পথসভার বিষয়টি সাধারণ মানুষকে জানানো হচ্ছে। শনিবারের পথসভা সফল করতে ব্যাপক কর্মী সমাগমের ঘোষণা দিয়েছেন সাংসদ শিমুল।